
ΑΠΟΦΑΣΕΙΣ 

Αριθμ.ΔΕΕΟΘΓ 00006 47 ΕΞ 2018 

Τροποποίηση της υπ. αριθμ. 010010/4-11-2011 
απόφασης (ΦΕΚ 2503/Β/4-11 -2011) «Χορήγηση 
άδειας στην ΟΠΑΠ Α.Ε. για τα 35.000 παιγνιομη- 
χανήματα του άρθρου 39 του ν. 4002/2011». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις του Κεφαλαίου Η' («Ρύθμιση της Αγο¬ 
ράς Παιγνίων») του ν. 4002/2011 (ΦΕΚΑΊ 80/22.08.2011), 
και ειδικότερα το άρθρο 39 («Αδειοδότηση τυχερών παι- 
γνίων»), όπως αυτές τροποποιήθηκαν με τις διατάξεις 
του Κεφαλαίου Α' («Ρυθμίσεις για την Αγορά παιγνίων, 
για την «Ελληνικό Καζίνο Πάρνηθας Α.Ε.» και άλλες δι¬ 
ατάξεις») του Μέρους Β' του ν. 4499/2017 (ΦΕΚ Α' 176/ 
21-11-2017), και ειδικότερα με το άρθρο 3 («Τροποποιή¬ 
σεις του άρθρου 39 του ν. 4002/2011»), και την παράγρα¬ 
φο 5 του άρθρου 54 («Τελικές και μεταβατικές διατάξεις») 
του ν. 4002/2011, όπως ισχύει. 

Β.Το άρθρο 90 του «Κώδικα νομοθεσίας για την Κυβέρ¬ 
νηση και τα κυβερνητικά όργανα» που κυρώθηκε με το 
άρθρο πρώτο του π.δ. 63/2005 (Α' 98), «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98), όπως ισχύει. 

Γ. Το άρθρο 27 «Θέματα ΟΠΑΠ» του ν. 2843/2000 
«Εκσυγχρονισμός των χρηματιστηριακών συναλλαγών, 
εισαγωγή εταιρειών επενδύσεων στην ποντοπόρο ναυ¬ 
τιλία στο Χρηματιστήριο Αξιών Αθηνών και άλλες δια¬ 
τάξεις» (ΦΕΚ Α' 219). 

Δ. Τις διατάξεις του ν. 3049/2002 «Αποκρατικοποίη¬ 
ση Επιχειρήσεων του Δημοσίου και άλλες διατάξεις» 
(ΦΕΚ Α' 141). 

Ε. Τις διατάξεις του ν. 3986/2011 «Επείγοντα Μέτρα 
Εφαρμογής Μεσοπρόθεσμου Πλαισίου Δημοσιονομικής 
Στρατηγικής 2012-2015» (ΦΕΚ Α' 152). 

ΣΤ. Το άρθρο 48 του ν. 3871/2010 «Δημοσιονομική 
Διαχείριση και Ευθύνη (ΦΕΚΑ' 141). 

Ζ. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

Η. Τις διατάξεις του π.δ. 142/2017 «Οργανισμός του 
Υπουργείου Οικονομικών» (ΑΊ81). 


Ο. Την από 28.09.2011 έκθεση της Ειδικής Επιτροπής 
του άρθρου 27 παράγραφος 9α του ν. 2843/2000. 

I. Το γεγονός ότι η παράταση διάρκειας της παραχώρη¬ 
σης κατά οκτώ (8) έτη αποτελεί ένα εύλογο αντιστάθμι¬ 
σμα προς τον Κάτοχο της Άδειας, προκειμένου ο τελευ¬ 
ταίος να καλύψει την απώλεια που θα υποστεί λόγω της 
μη υλοποίησης μέρους της αρχικής επένδυσης. 

ΙΑ. Την 2/3998/ΔΠΔΑ/16-1-2018 εισήγηση της ΓΔΟΥ 
του Υπουργείου Οικονομικών σύμφωνα με την οποία 
από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την υπ. αριθμ. 010010/4-11-2011 από¬ 
φαση (ΦΕΚ 2503/Β/4-11-2011), ως ακολούθως: 

Α. Η παράγραφος 3 της απόφασης καταργείται. 

Β. Τροποποιούνται οι παράγραφοι 1,4 και 5 της από¬ 
φασης, αναριθμούνται οι 4 και 5 και αντικαθίστανται ως 
εξής: 

1. Η παράγραφος 1 αντικαθίσταται ως εξής: «1. Χορη¬ 
γείται στην ανώνυμη εταιρεία με την επωνυμία Οργανι¬ 
σμός Προγνωστικών Αγώνων Ποδοσφαίρου Α.Ε. (στο 
εξής η «ΟΠΑΠ Α.Ε.») άδεια (στο εξής η «Άδεια») για τη 
λειτουργία 25.000 παιγνιομηχανημάτων, σύμφωνα με τα 
ειδικότερα διαλαμβανόμενα στα άρθρα 39 έως 44 του 
ν. 4002/2011, όπως τροποποιήθηκε και ισχύει.». 

2. Η παράγραφος 4 της απόφασης αναριθμείται και 
αντικαθίσταται ως εξής: «3. Η Άδεια ισχύει για περίο¬ 
δο δέκα οκτώ (18) ετών, η οποία αρχίζει σύμφωνα με 
τα οριζόμενα στην παράγραφο 4 του άρθρου 39 του 
ν. 4002/2011, όπως τροποποιήθηκε και ισχύει.». 

4. Η παράγραφος 5 της απόφασης αναριθμείται και 
αντικαθίσταται ως εξής: «4.Το τίμημα για τη χορήγηση 
της Άδειας για τη λειτουργία των 25.000 παιγνιομη- 
χανημάτων για όλη τη διάρκεια των δέκα οκτώ ετών, 
συμφωνείται στο συνολικό ποσό των πεντακοσίων εξή¬ 
ντα εκατομμυρίων ευρώ (€560.000.000), που έχει ήδη 
καταβληθεί από την ΟΠΑΠ Α.Ε. μετά τη χορήγηση της 
αρχικής Άδειας. 

Γ.Τροποποιούνται και αναριθμούνται οι παράγραφοι 6 
και 7 της απόφασης από τις οποίες διαγράφεται ο όρος 
«Παραχωρησιούχος», όπου αυτός αναφέρεται και αντι¬ 
καθίστανται ως εξής: 

1. Η παράγραφος 6 αντικαθίσταται ως εξής: «5. Η δι¬ 
αδικασία πιστοποίησης που προβλέπουν τα άρθρα 28 

έως 44 του ν. 4002/2011 ολοκληρώνεται από την Ε.Ε.Ε.Π. 
εντός αποκλειστικής προθεσμίας δύο (2) μηνών από την 
υποβολή του σχετικού φακέλου. Αν η προθεσμία αυτή 
περάσει άπρακτη, χωρίς η Ε.Ε.Ε.Π. να έχει ολοκληρώσει 
τη διαδικασία πιστοποίησης, τα παιγνιομηχανήματα λει¬ 
τουργούν με την ευθύνη της ΟΠΑΠ Α.Ε. και πρέπει να 
τηρούνται αυστηρά οι προδιαγραφές του νόμου και των 
σχετικών κανονιστικών πράξεων καθώς και οι τεχνικές 
προδιαγραφές των παίγνιομηχανημάτων που υπεβλή- 
θησαν προς έλεγχο και πιστοποίηση». 

2. Η παράγραφος 7 αντικαθίσταται ως εξής: «6. Στις 
συνεδριάσεις του Διοικητικού Συμβουλίου της ΟΠΑΠ 
Α.Ε. που αφορούν θέματα τα οποία ρυθμίζονται από 
την Άδεια και τη Σύμβαση, παρίσταται τριμελής Επιτρο¬ 
πή Ελέγχου. Η Επιτροπή Ελέγχου θα επιβλέπει και θα 
μεριμνά για την τήρηση εκ μέρους της ΟΠΑΠ Α.Ε. και 
των πρακτορείων της των όρων της Σύμβασης και της 
κείμενης νομοθεσίας, ειδικότερα του άρθρου 29 του 
ν. 4002/2011, όπως κάθε φορά ισχύει, και του Κανονι¬ 
σμού Διεξαγωγής και Ελέγχου Παιγνίων. Για τον σκοπό 
αυτό τα μέλη του Διοικητικού Συμβουλίου της ΟΠΑΠ Α.Ε. 
και τα πρόσωπα στα οποία ανατίθεται η άσκηση εταιρι¬ 
κών αρμοδιοτήτων, υποχρεούνται να θέτουν υπόψη της 
Επιτροπής Ελέγχου τις προτεινόμενες εισηγήσεις τους 
αναφορικά με τα τυχερά παίγνια που διεξάγονται μέσω 
παίγνιομηχανημάτων και με την εισαγωγή νέων ή τρο¬ 
ποποιήσεις των υφιστάμενων μέτρων για την εμπορία 
και τη διεξαγωγή των τυχερών παιγνίων, και ειδικότερα 
αναφορικά με τα ακόλουθα: με συμβάσεις της ΟΠΑΠ 
Α.Ε. με τα πρακτορεία της και με συμβάσεις και εν γένει 
αποφάσεις που αφορούν στην εμπορική επικοινωνία 


και στην ενιαία τιμολογιακή πολιτική που ορίζεται από 
την ΟΠΑΠ Α.Ε.. Σε περίπτωση διαφωνίας της Επιτροπής 
Ελέγχου με την εκάστοτε εισήγηση, η ΟΠΑΠ Α.Ε. οφείλει 
να απόσχει από τη λήψη απόφασης επ’ αυτής. Η δια¬ 
φωνία της Επιτροπής Ελέγχου διατυπώνεται εγγράφως 
και αιτιολογημένα και απευθύνεται προς το Διοικητικό 
Συμβούλιο της ΟΠΑΠ Α.Ε. κοινοποιούμενη στην Ε.Ε.Ε.Π.. 

Η Επιτροπή Ελέγχου θα εισηγείται στο Διοικητικό Συμ¬ 
βούλιο της ΟΠΑΠ Α.Ε. μέτρα για την προστασία του δη¬ 
μοσίου συμφέροντος, όπως αυτό ορίζεται στη Σύμβαση. 
Περαιτέρω, η Επιτροπή Ελέγχου υποβάλλει στην Ε.Ε.Ε.Π 
εξαμηνιαίες περιοδικές εκθέσεις ή εκτάκτως όποτε το 
κρίνει σκόπιμο. Προς τούτο η ΟΠΑΠ Α.Ε. παρέχει κάθε 
σχετική πληροφόρηση και διευκόλυνση στην Επιτροπή 
Ελέγχου. Το κόστος λειτουργίας της Επιτροπής μετακυ- 
λίεται στην ΟΠΑΠ Α.Ε.». 

Δ. Αναριθμούνται οι παράγραφοι 8,9 και 10 της από¬ 
φασης σε 7,8 και 9 αντίστοιχα. 

Ε. Κατά τα λοιπά ισχύει η 010010/4-11-2011 απόφασή 
μας. 

ΣΤ. Η ισχύς των διατάξεων της παρούσας άρχεται από 
την ημερομηνία τροποποίησης της από 4/11/2011 σύμ¬ 
βασης, που έχει συναφθεί μεταξύ του Ελληνικού Δημο¬ 
σίου και της ΟΠΑΠ Α.Ε.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 



ΕΘΝΙΚΟ 

ΤΥΠΟΓΡΑΦΕΙΟ 

